Praktika e fshehjes së pasurive
Të ashtuquajturat Dokumente të Panamasë, përfshijnë rrjedhjen e më shumë se 11,5 milionë dokumenteve nga një firmë ligjore panameze.
Studimet e reja tregojnë se llogaritë bankare në parajsat fiskale i heqin më shumë se 1.1 trilion dollarë sistemit financiar global. Vendet me rritje të shpejtë, ku përpjekjet për çrrënjosjen e varfërisë mbështeten në miliarda dollarë fonde të siguruara nga taksat dhe nga ndihmat ndërkombëtare, janë shpesh humbësit më të mëdhenj. Tom Cardamone është drejtor i firmës Global Financial Integrity, e cila gjurmon qarkullimin e paligjshëm të parave: Wikipedia rendit 82 vende që shihen si parajsa fiskale, nga Zvicra në Panama dhe shumë vende të Karaibeve. Ato janë tërheqëse për shkak se ofrojnë llogari anonime me pak ose aspak detyrime tatimore – gjithçka në mënyrë të ligjshme. - thotë Cardamone. Llogaritë në parajsat fiskale mund të bëhen mbulesë për trafikantët e drogës dhe terroristët. Një kompani e zbuluar nga gazetarët ishte një korporatë fiktive, e krijuar për të kryer marrëveshje biznesi anonime. Gazetari Will Fitzgibbon thotë se kjo kompani u përmend më vonë nga qeveria amerikane se furnizonte forcat ajrore siriane me naftë që përdorej në bombat thërrmuese për të sulmuar civilët: thotë zoti Cardaone. Praktika e fshehjes së pasurive nëpërmjet llogarive anonime është më e përhapur se sa mund të mendohet. Në dy shtete amerikane, Nevada dhe Delaware, është regjistruar numri më i madh i korporatave anonime në vend. Zoti Cardamone thotë se hapja e llogarive anonime në parajsa fiskale kërkon vetëm njohuri bazë të biznesit, një lidhje interneti dhe një tarifë minimale. Ai është optimist, por jo shumë, se Dokumentet e Panamasë do ta rrisin trysninë për t’i bërë këto lloj aktivitetesh më transparente dhe më të përgjegjshme.